cyanic-selkie/wikianc huggingface dataset:
খ্রিস্টধর্ম ও ইসলাম
অমুসলিমদের বিরুদ্ধে যুদ্ধঃ
কুরআনে অমুসলিমদের বিরুদ্ধে যুদ্ধ করার অনুমতি দিয়ে বলা হয়েছে, "যুদ্ধের অনুমতি দেয়া হল তাদেরকে, যাদেরকে আক্রমণ করা হচ্ছে। কারণ তাদের ওপর নির্যাতন করা হয়েছে। নিশ্চয় আল্লাহ তাদেরকে বিজয় দানে সক্ষম। যাদেরকে তাদের নিজ বাড়ি-ঘর থেকে অন্যায়ভাবে শুধু এ কারণে বের করে দেয়া হয়েছে যে, তারা বলে, ‘আমাদের রব আল্লাহ’। আর আল্লাহ যদি মানবজাতির একদলকে অপর দল দ্বারা দমন না করতেন, তবে বিধস্ত হয়ে যেত খৃস্টান সন্ন্যাসীদের আশ্রম, গির্জা, ইয়াহূদীদের উপাসনালয় ও মসজিদসমূহ- যেখানে আল্লাহর নাম অধিক স্মরণ করা হয়। আর আল্লাহ অবশ্যই তাকে সাহায্য করেন, যে তাকে সাহায্য করে। নিশ্চয় আল্লাহ শক্তিমান, পরাক্রমশালী। তারা এমন যাদেরকে আমি যমীনে ক্ষমতা দান করলে তারা সালাত কায়েম করবে, যাকাত দেবে এবং সৎকাজের আদেশ দেবে ও অসৎকাজ থেকে নিষেধ করবে; আর সব কাজের পরিণাম আল্লাহরই অধিকারে।"
—  তবে যারা মুসলিমদের সাথে যুদ্ধ করেনা তাদের সাথে ভাল আচরণ করতে আল্লাহ নিষেধ করছেন না বলে কুরআনে বলা হয়েছে, "দীনের ব্যাপারে যারা তোমাদের বিরুদ্ধে যুদ্ধ করেনি এবং তোমাদেরকে তোমাদের বাড়ি-ঘর থেকে বের করে দেয়নি, তাদের প্রতি সদয় ব্যবহার করতে এবং তাদের প্রতি ন্যায়বিচার করতে আল্লাহ তোমাদেরকে নিষেধ করছেন না। নিশ্চয় আল্লাহ ন্যায় পরায়ণদেরকে ভালবাসেন। আল্লাহ কেবল তাদের সাথেই বন্ধুত্ব করতে নিষেধ করেছেন, যারা দীনের ব্যাপারে তোমাদের বিরুদ্ধে যুদ্ধ করেছে এবং তোমাদেরকে তোমাদের ঘর-বাড়ী থেকে বের করে দিয়েছে ও তোমাদেরকে বের করে দেয়ার ব্যাপারে সহায়তা করেছে। আর যারা তাদের সাথে বন্ধুত্ব করে, তারাই তো যালিম।"
—
জোর পূর্বক ধর্মান্তরঃ
কুরআনে জোর পূর্বক ধর্মান্তর নিষিদ্ধ করা হয়েছে। দীনের ব্যাপারে কোন জবরদস্তি কিংবা বাধ্যবাধকতা নেই। নিশ্চয়ই ভ্রান্তি হতে সুপথ প্রকাশিত হয়েছে। অতএব যে তাগুতকে অবিশ্বাস করে এবং আল্লাহর প্রতি বিশ্বাস স্থাপন করে সে দৃঢ়তর রজ্জুকে আঁকড়ে ধরলো যা কখনও ছিন্ন হবার নয় এবং আল্লাহ শ্রবণকারী, মহাজ্ঞানী।
খ্রিস্টধর্ম
উইকিপিডিয়া, মুক্ত বিশ্বকোষ থেকে খ্রিস্টধর্ম এর পরিচয়ঃ
খ্রিস্টধর্ম একটি অব্রাহামীয় একেশ্বরবাদী ধর্ম, যা মধ্যপ্রাচ্যের (বর্তমান ইসরায়েল রাষ্ট্রের উত্তরভাগে অবস্থিত) ঐতিহাসিক গালীল অঞ্চলের নাসরৎ শহর থেকে আগত ইহুদি বংশোদ্ভূত ধর্মীয় নেতা যিশুখ্রিস্টের জীবন ও শিক্ষার ওপর ভিত্তি করে প্রবর্তিত হয়। এই ধর্মের অনুসারীরা খ্রিস্টান হিসেবে পরিচিত। তারা একটি ধর্মীয় পুস্তকসমগ্র অনুসরণ করে, যার সামগ্রিক নাম বাইবেল। বাইবেলের পুস্তকগুলিকে দুইটি বড় অংশে ভাগ করা হয়েছে: পুরাতন নিয়ম ও নতুন নিয়ম। খ্রিস্টানরা এক ঈশ্বরে বিশ্বাস করে এবং আরও বিশ্বাস করে যে যিশু হলেন খ্রিস্ট (অর্থাৎ ঈশ্বরের নির্বাচিত), যাঁর মশীহ (মানবজাতির ত্রাণকর্তা) হিসেবে আগমনের ব্যাপারে ইহুদীদের ধর্মগ্রন্থ হিব্রু বাইবেল তথা পুরাতন নিয়মে ভবিষ্যদ্বাণী করা হয়েছে এবং নূতন নিয়মে তা বিবৃত হয়েছে।
বৃহত্তম ধর্মঃ
২০১৫ সালের একটি জরিপ অনুযায়ী বিশ্বে খ্রিস্টধর্মের অনুসারীর সংখ্যা প্রায় ২৩০ কোটি, ফলে অনুসারীর সংখ্যা অনুযায়ী এটি পৃথিবীর বৃহত্তম ধর্ম। অনুসারীর সংখ্যা অনুযায়ী খ্রিস্টধর্ম বিশ্বের বৃহত্তম ধর্ম। সারা বিশ্বে প্রায় ২৪০ কোটি খ্রিস্টধর্মের অনুসারী আছে, যা বিশ্ব জনসংখ্যার এক-তৃতীয়াংশ। বিশ্বের দুই-তৃতীয়াংশ রাষ্ট্রে খ্রিস্টধর্ম সংখ্যাগরিষ্ঠ জনগণের ধর্ম। বর্তমান যুগে খ্রিস্টধর্ম বেশ কিছু শাখা বা মণ্ডলীতে বিভক্ত। এদের মধ্যে ৫টি প্রধান শাখা হল রোমান ক্যাথলিক মণ্ডলী (১৩০ কোটি অনুসারী), প্রতিবাদী মণ্ডলী (৯২ কোটি অনুসারী), পূর্বদেশীয় সনাতনপন্থী মণ্ডলী (২৭ কোটি অনুসারী), প্রাচ্যদেশীয় সনাতনপন্থী মণ্ডলী (৮ কোটি অনুসারী) এবং ইঙ্গ (অ্যাংলিকান) মণ্ডলী (৮৫ লক্ষ)। এদের বাইরেও বিশ্বের সর্বত্র ভিন্ন ভিন্ন মতের অনেক মণ্ডলী রয়েছে।
খ্রিস্টধর্ম সাংস্কৃতিকভাবে এর পাশ্চাত্য ও প্রাচ্যদেশীয় শাখাগুলির মধ্যে বিভক্ত এবং পরিত্রাণের প্রকৃতি ও প্রতিপাদন, যাজকাভিষেক, মণ্ডলীতত্ত্ব ও খ্রিস্টতত্ত্ব বিষয়ক মতাদর্শে বৈচিত্র্যময়। খ্রিস্টানদের সাধারণ ধর্মমত অনুসারে যিশু হলেন ঈশ্বরের পুত্র—মাংসে মূর্তিমান বাক্য—যিনি পরিচর্যা, দুঃখভোগ এবং ক্রুশারোহণ করে মৃত্যুবরণ করেছিলেন, কিন্তু পরবর্তীকালে মানবজাতির পরিত্রাণের জন্য মৃতদের মধ্য থেকে পুনরুত্থিত হয়েছিলেন, যা বাইবেলে সুসমাচার বলে অবিহিত হয়েছে। মথি, মার্ক, লূক ও যোহন - এই চার সাধুর রচিত চারটি সুসমাচারের পাশাপাশি এর পটভূমি হিসেবে ইহুদি পুরাতন নিয়ম হল যিশুর জীবন ও শিক্ষার বিবরণী।
খ্রিস্টধর্ম যাত্রা শুরুঃ
খ্রিস্টীয় ১ম শতাব্দীতে রোমান সাম্রাজ্যের যিহূদিয়া প্রদেশে একটি দ্বিতীয় মন্দিরভিত্তিক ইহুদি উপদল হিসেবে খ্রিস্টধর্ম যাত্রা শুরু করে। প্রারম্ভিক নিপীড়ন সত্ত্বেও যিশুর প্রেরিতগণ ও তাঁদের অনুসারীরা লেভান্ত, ইউরোপ, আনাতোলিয়া, মেসোপটেমিয়া, আন্তঃজর্দান, মিশর ও ইথিওপিয়ায় ছড়িয়ে পড়েন। এটি দ্রুত পরজাতীয় ঈশ্বরভীরুদের আকৃষ্ট করে, যা একে ইহুদি রীতিনীতি থেকে ভিন্নপথে চালিত করে। ৭০ খ্রিস্টাব্দে যিরূশালেমের পতনের পর দ্বিতীয় মন্দিরভিত্তিক ইহুদিধর্মের অবসান ঘটে এবং খ্রিস্টধর্ম ক্রমশ ইহুদিধর্ম থেকে বিচ্ছিন্ন হয়ে পড়ে। সম্রাট মহান কনস্টান্টিন মিলান ফরমান (৩১৩ খ্রি.) জারি করার মাধ্যমে রোমান সাম্রাজ্যে খ্রিস্টধর্মকে বৈধতা প্রদান করেন। পরবর্তীকালে তিনি নিকেয়ার প্রথম পরিষদ (৩২৫ খ্রি.) আহ্বান করেন, যেখানে প্রারম্ভিক খ্রিস্টধর্মকে সংহত করা হয় যা রোমান সাম্রাজ্যের রাষ্ট্রীয় মণ্ডলীতে (৩৮০ খ্রি.) পরিণত হয়। প্রধান বিচ্ছেদগুলোর পূর্বে খ্রিস্টধর্মের সংযুক্ত মণ্ডলীর ইতিহাসকে প্রায়শই “মহামণ্ডলী” বলে অবিহিত করা হয় (যদিও তৎকালে প্রচলিত মতের বিরোধী রহস্যবাদী খ্রিস্টান ও ইহুদি খ্রিস্টানদের অস্তিত্ব ছিল)। খ্রিস্টতত্ত্বকে কেন্দ্র করে এফেসুসের পরিষদের (৪৩১ খ্রি.) পর পূর্ব মণ্ডলী এবং চ্যালসিডনের পরিষদের (৪৫১ খ্রি.) প্রাচ্যদেশীয় সনাতনপন্থী মণ্ডলী বিচ্ছিন্ন হয়ে পড়ে। অন্যদিকে রোমের বিশপের কর্তৃত্বকে কেন্দ্র করে পূর্বদেশীয় সনাতনপন্থী মণ্ডলী ও ক্যাথলিক মণ্ডলীর মধ্যে মহাবিচ্ছেদ (১০৫৪ খ্রি.) ঘটে। ধর্মতাত্ত্বিক ও মণ্ডলীতাত্ত্বিক বিতর্ককে (প্রধানত আত্মপক্ষসমর্থন ও পোপীয় আধিপত্য) কেন্দ্র করে সংস্কার যুগে (১৬শ শতাব্দী) প্রতিবাদী মণ্ডলী পূর্ব ক্যাথলিক মণ্ডলীসমূহ থেকে বিচ্ছিন্ন হয়ে অসংখ্য উপদলে বিভক্ত হয়ে পড়ে। পশ্চিমা সভ্যতার বিকাশে, বিশেষত ইউরোপে প্রাচীনযুগের শেষভাগ থেকে মধ্যযুগে, খ্রিস্টধর্ম গুরুত্বপূর্ণ ভূমিকা পালন করে। আবিষ্কারের যুগের (১৫শ–১৭শ শতাব্দী) পর খ্রিস্টধর্ম প্রচারাভিযানের মাধ্যমে খ্রিস্টধর্ম দুই আমেরিকা মহাদেশ, ওশেনিয়া, সাহারা-নিম্ন আফ্রিকা এবং বিশ্বের অন্যত্র ছড়িয়ে পড়ে।
খ্রিস্টধর্ম শাখাঃ
রোমান ক্যাথলিক (বিশ্বজনীন) মণ্ডলীঃ
রোমান ক্যাথলিক মণ্ডলী খ্রিস্টধর্মের বৃহত্তম শাখা। প্রায় ১২০ কোটি খ্রিস্টান রোমান ক্যাথলিক মণ্ডলীর সদস্য। ক্যাথলিক খ্রিস্টানরা পুণ্যপিতা বা পোপের কর্তৃত্ব স্বীকার করে, যিনি ক্যাথলিক মণ্ডলীকে শাসন ও পরিচালনা করেন। পুণ্যপিতাকে সন্তু পিতরের উত্তরাধিকারী হিসেবে এবং এর ফলে রোমান ক্যাথলিক মণ্ডলীর প্রধান হিসেবে গণ্য করা হয়। ক্যাথলিক খ্রিস্টানরা সাতটি ধর্মানুষ্ঠানে বিশ্বাস করে, যেগুলি মানুষকে পাপ থেকে পরিত্রাণ অর্জন করে স্বর্গলাভ নিশ্চিত করতে সাহায্য করে।
সনাতনপন্থী ঐতিহ্যঃ
সনাতনপন্থী (মূলত পূর্বদেশীয় খ্রিস্টধর্ম) খ্রিস্টানরাও পুণ্যপিতার কর্তৃত্বকে অস্বীকার করে। তবে কাথলিকদের মতো তারাও পাপ থেকে পরিত্রাণের জন্য ধর্মানুষ্ঠানগুলির আবশ্যকীয়তায় বিশ্বাস করে। সনাতনপন্থী মণ্ডলীগুলির উৎস জেরুসালেমে যিশুর শিষ্যদের দ্বারা প্রতিষ্ঠিত সর্বপ্রথম মণ্ডলীটি পর্যন্ত প্রসারিত, তাই বহু সনাতনপন্থী খ্রিস্টান মনে করে যে তারা যিশুর সঠিক শিক্ষার অনুসারী এবং অন্যান্য সম্প্রদায়ের তুলনায় তাদের কর্তৃত্ব বেশি। সনাতনপন্থী মণ্ডলীগুলির অধিকাংশই আন্তর্জাতিক স্তরে নয়, বরং জাতীয় স্তরে সংগঠিত, যেমন সার্বীয় সনাতনপন্থী মণ্ডলী এবং গ্রিক সনাতনপন্থী মণ্ডলী।
উদ্ভব (যিশুখ্রিস্টের জীবন)
মধ্যপ্রাচ্যের (বর্তমান ইসরায়েল রাষ্ট্রের উত্তরভাগে অবস্থিত) ঐতিহাসিক গালীল অঞ্চলের নাসরত শহর থেকে আগত ইহুদি বংশোদ্ভূত ধর্মীয় নেতা যিশুখ্রিস্টের জীবন ও শিক্ষার ওপর ভিত্তি করে খ্রিস্টীয় ১ম শতকে ধর্মটির উৎপত্তি হয়। ঐতিহাসিকভাবে নাসরতের যিশু খ্রিস্টীয় ১ম শতকের প্রাচীন রোমান সাম্রাজ্যের প্রদেশ যিহূদিয়াতে (ঐতিহাসিক ফিলিস্তিন অঞ্চলের পার্বত্য দক্ষিণাংশ) বসবাসকারী একজন ধর্মপ্রচারক ও নৈতিক শিক্ষক ছিলেন। যিশুর পালক বাবা যোসেফ ছিলেন একজন কাঠমিস্ত্রী। কিন্তু যিশুর অনুসারীরা অর্থাৎ খ্রিস্টানেরা বিশ্বাস করেন যে যিশু স্বয়ং ঈশ্বরের একমাত্র সন্তান। খ্রিস্টান ধর্মগ্রন্থগুলিতে বর্ণিত কাহিনী অনুযায়ী তিনি দুরারোগ্য ব্যাধি সারাতে পারতেন, এমনকি মৃত মানুষকে পুনরুজ্জীবিত করতে পারতেন। এসব অলৌকিক ঘটনা সম্পাদনের প্রেক্ষিতে যিশুকে ইহুদিদের রাজা হিসেবে দাবী করা হয়। এই উপাধি ব্যবহার ও নিজেকে ঈশ্বরের পুত্র হিসেবে দাবী করার দোষে জেরুসালেমের ইহুদি নেতাদের নির্দেশে যিশুকে জেরুসালেমে গ্রেপ্তার করা হয়। ইহুদিদের সর্বোচ্চ আদালতে তার বিচার হয় ও ইহুদিরা যিহূদিয়ার স্থানীয় রোমান প্রশাসক পোন্তিউস পীলাতকে অনুরোধ করে যেন যিশুকে মৃত্যদণ্ড দান করা হয়। পীলাত প্রথমে যিশুকে নিরপরাধ গণ্য করলেও পরবর্তীকালে যাজকদের প্ররোচণায় উন্মত্ত ইহুদি জনতার ইচ্ছাপূরণ করতে যিশুকে ক্রুশবিদ্ধ করে তার মৃত্যুদণ্ড কার্যকর করান।
ধর্মগ্রন্থঃ
খ্রিস্টধর্মের অনুসারীরা একটি ধর্মীয় পুস্তকসমগ্র অনুসরণ করে, যার সামগ্রিক নাম বাইবেল। বাইবেলের পুস্তকগুলিকে দুইটি বড় অংশে ভাগ করা হয়েছে: পুরাতন নিয়ম ও নতুন নিয়ম। খ্রিস্টানেরা বাইবেলের পুরাতন ও নতুন নিয়মের সমস্ত পুস্তককে ঈশ্বরের পবিত্র বাণী হিসেবে গণ্য করেন। পুরাতন নিয়ম অংশটি হিব্রু বাইবেল (বা তানাখ) এবং অব্রাহামের পৌত্র যাকব তথা ইসরায়েলের বংশধরদের লেখা অনেকগুলি ধর্মীয় পুস্তক নিয়ে গঠিত। খ্রিস্টধর্মের সবচেয়ে জনপ্রিয় শাখা ক্যাথলিক মণ্ডলীতে অনুমোদিত পুস্তকতালিকা অনুযায়ী বাইবেলের পুরাতন নিয়ম অংশে ৪৬টি পুস্তক আছে। এই পুস্তকগুলি বহু শতাব্দী ধরে বিভিন্ন সময়ে খ্রিস্টপূর্ব ৮ম শতক থেকে খ্রিস্টপূর্ব ২য় শতক পর্যন্ত মূলত হিব্রু ভাষাতে রচিত হয়।
বাইবেলের দ্বিতীয় অংশটির নাম নতুন নিয়ম, যা ২৭টি পুস্তক নিয়ে গঠিত। এই পুস্তকমালাতে যিশুর জীবন, শিক্ষা ও খ্রিস্টীয় ১ম শতকে তার অনুসারীদের কাহিনী লিপিবদ্ধ আছে। নতুন নিয়মের বিভিন্ন পুস্তক খ্রিস্টীয় ১ম শতকেই পূর্ব ভূমধ্যসাগরীয় অঞ্চলে সেসময়ে অতি প্রচলিত গ্রিক ভাষাতে রচিত হয়, পরে খ্রিস্টীয় ৪র্থ শতকে এসে ৩৯৭ খ্রিস্টাব্দে ক্যাথলিক মণ্ডলীর ধর্মীয় নেতারা উত্তর আফ্রিকার কার্থেজ শহরে আয়োজিত একটি সম্মেলনে নতুন নিয়মের পুস্তকগুলির একটি সঠিক তালিকা অনুমোদন ও প্রণয়ন করেন। নতুন নিয়মের প্রথম চারটি পুস্তককে একত্রে সুসমাচার নামে ডাকা হয়; এগুলিতে যিশুর জীবন, তার মৃত্যু এবং মৃত অবস্থা থেকে তার পুনরুত্থানের কাহিনী বর্ণিত হয়েছে।
খ্রিস্টানদের বিশ্বাসঃ
খ্রিস্টানেরা বিশ্বাস করে একজন মাত্র ঈশ্বর স্বর্গ ও মর্ত্যের দৃশ্যমান ও অদৃশ্য সমস্ত কিছুর সৃষ্টিকর্তা। অর্থাৎ ঈশ্বর জগৎের পিতা। পিতারূপী ঈশ্বর প্রতিটি মানুষকে সন্তানের মতো ভালোবাসেন এবং তার সাথে সম্পর্ক রাখতে চান। কিন্তু প্রতিটি মানুষ পাপ করার প্রবণতা নিয়ে জন্মগ্রহণ করে (যার উৎস প্রথম মানব আদমের আদিপাপ)। এই সব ছোট-বড় পাপের কারণে মানুষ ও জগৎের পিতা ঈশ্বরের মাঝে দূরত্বের সৃষ্টি হয়। খ্রিস্টানেরা বিশ্বাস করে যে যিশুখ্রিস্ট ঈশ্বরেরই দ্বিতীয় একটি রূপ; তিনি ঈশ্বরের একমাত্র প্রকৃত পুত্র। ঈশ্বরের তৃতীয় আরেকটি রূপ হল পবিত্র আত্মা। পবিত্র আত্মা বিভিন্ন নবী বা ধর্মপ্রচারকদের মাধ্যমে মানবজাতির সাথে যোগাযোগ করেছে। পবিত্র আত্মারূপী ঈশ্বর মানব কুমারী মেরির গর্ভে পুত্ররূপী ঈশ্বর তথা যিশুখ্রিস্টের জন্ম দেন, যার সুবাদে যিশুখ্রিস্ট রক্তমাংসের মানুষের রূপ ধারণ করে স্বর্গ থেকে পৃথিবীতে নেমে আসেন। পবিত্র আত্মারূপী ঈশ্বরের সুবাদে পুত্ররূপী ঈশ্বর যিশুখ্রিস্ট পৃথিবীতে বহু অলৌকিক কাজ সম্পাদন করেন। শেষ পর্যন্ত যিশু ক্রুশবিদ্ধ হয়ে যন্ত্রণাভোগ করে মৃত্যুবরণ করে সমগ্র মানবজাতির পাপের প্রায়শ্চিত্ত করেন। কিন্তু তিন দিন পরে তিনি মৃত্যুকে পরাজিত করে পুনরুজ্জীবিত হন এবং স্বর্গে আরোহণ করেন যেখানে তিনি পিতারূপী ঈশ্বরের ডান পাশের আসনে অধিষ্ঠিত হন। ঈশ্বর উপহার হিসেবে সবাইকে ক্ষমা করে দিতে পারেন। সময়ের যখন সমাপ্তি হবে, তখন যিশু আবার পৃথিবীতে ফেরত আসবেন এবং শেষ বিচারে সমস্ত মানবজাতির (মৃত বা জীবিত) বিচার করবেন। যারা যিশুখ্রিস্টে বিশ্বাস আনবে এবং ঈশ্বরের ক্ষমা গ্রহণ করবে, তারাই ভবিষ্যতে শেষ বিচারের দিনে পরিত্রাণ পাবে ও স্বর্গে চিরজীবন লাভ করবে। পুরাতন নিয়মের পুস্তকগুলিতে যে মসিহ বা ত্রাণকর্তার কথা উল্লেখ করা হয়েছে, খ্রিস্টানরা বিশ্বাস করে যে যিশুই সেই ত্রাণকর্তা। তারা যিশুকে একজন নৈতিক শিক্ষক, অনুকরণীয় আদর্শ এবং প্রকৃত ঈশ্বরকে উদ্ঘাটনকারী ব্যক্তি হিসেবে গণ্য করে।
খ্রিস্টীয় বর্ষের পবিত্র দিবস ও উৎসবসমূহঃ
খ্রিস্টানরা বহুসংখ্যক পবিত্র দিবস ও উৎসব উদ্‌যাপন করে। বেশিরভাগ দিবসে যিশুর জীবনের বিভিন্ন ঘটনাকে স্মরণ করা হয়। কোনও কোনও মণ্ডলীতে বিশেষ বিশেষ দিনে বিশেষ বিশেষ সন্তুকে স্মরণ করা হয়। খ্রিস্টীয় পবিত্র দিবস ও উৎসবের সময় গির্জায় বিশেষ অনুষ্ঠানের আয়োজন করা হয় এবং কখনও কখনও খ্রিস্টানরা নিজেদের মধ্যে উপহার বিনিময় করে।
খ্রিস্টীয় বর্ষের ২৫শে ডিসেম্বর তারিখে সারা বিশ্বের খ্রিস্টানরা যিশুখ্রিস্টের জন্মদিবস উদ্‌যাপন করে, যার নাম বড়দিন। ঐদিন খ্রিস্টানদের বাসগৃহে ও গির্জাগুলিতে প্রায়ই বেথলেহেমের গরিব কাঠুরের গোয়ালঘরে যিশুর জন্মের দৃশ্যটির একটি প্রতীকী ক্ষুদ্রকায় স্থাপনা প্রদর্শন করা হয়।
মার্চ ও এপ্রিল মাসে ৪০ দিনব্যাপী একটি উপবাস পর্ব পালন করা হয়। উপবাস পর্বটির শেষ বৃহস্পতিবারে যিশুর শেষ নৈশভোজটিকে স্মরণ করা হয়। উপবাস পর্বটির শেষ শুক্রবারে যিশুর ক্রুশারোহণকে স্মরণ করা হয়। উপবাস পর্বটি শেষ পর্যন্ত একটি রবিবারে গিয়ে শেষ হয়, যাকে পুণ্য রবিবার বা পুনরুত্থান পার্বণ বলে, যেদিন মৃতাবস্থা থেকে যিশুর পুনরায় জীবিত হয়ে পুনরুত্থানের অলৌকিক ঘটনাটিকে স্মরণ করা হয়। কিছু কিছু দেশে পুনরুত্থান পার্বণের দিনে খ্রিস্টানরা একে অপরকে ডিম উপহার দেয়, যা কিনা নতুন জীবনের প্রতীক। ডিমগুলি সত্যিকারের ডিম হতে পারে, কিংবা কাঠের বা চকোলেটের তৈরি হতে পারে।
মৃত্যুর কয়েকদিন আগে যিশু জেরুসালেমে গাধার পিঠে চড়ে আগমন করেছিলেন। তাঁকে স্থানীয় জনগণ তাঁর চলার পথে পামগাছের পাতা বিছিয়ে স্বাগত জানিয়েছিল। খ্রিস্টানরা এই ঘটনাটিকে পাম রবিবার নামের একটি দিবসে স্মরণ করে থাকে এবং কিছু কিছু গির্জায় পামগাছের পাতা দিয়ে তৈরি ছোট ছোট ক্রুশ উপাসনাকারীদের মধ্যে বিতরণ করা হয়।
যিশুর স্বর্গারোহণের কয়েক দিন পরে তাঁর শিষ্যরা শাভুওত নামের একটি ইহুদি উৎসবের সময় একত্রিত হয়েছিলেন। বাইবেলে বর্ণিত আছে যে এসময় তাঁরা হঠাৎ শনশন বায়ুপ্রবাহের শব্দ শুনতে পান এবং তাদের প্রত্যেকের উপরে আগুনের শিখা জ্বলতে দেখতে পান। তারা সবাই পবিত্র আত্মার শক্তিতে বলীয়ান হন এবং ভিনদেশী ভাষায় কথা বলতে শুরু করেন। খ্রিস্টানরা শিষ্যদের উপরে পবিত্র আত্মার অবতরণের এই অলৌকিক ঘটনাটি মে বা জুন মাসে পুনরুত্থান পার্বণের পরে পঞ্চাশ দিন পরে সপ্তম রবিবারে উদ্‌যাপন করেন, যাকে পঞ্চাশত্তমী পর্বদিন বলে।
বিকাশ ও বিস্তারঃ
খ্রিস্টধর্ম প্রথমে পূর্ব ভূমধ্যসাগরীয় অঞ্চলগুলিতে ইহুদিধর্মের একটি উপ-সম্প্রদায় হিসেবে যাত্রা শুরু করে। খ্রিস্টের মৃত্যুর পরে তার আদি বারো শিষ্য জেরুসালেম থেকে বাইরে ছড়িয়ে পড়েন। কয়েক দশকের মধ্যে খ্রিস্টে বিশ্বাসী অনুসারীদের সংখ্যা ব্যাপকভাবে বৃদ্ধি পায়। বারো শিষ্যের বাইরে খ্রিস্টধর্মের বাণীর আদি প্রচারকদের মধ্যে সন্ত পৌল (৫ খ্রিস্টপূর্বাব্দ- আনু. ৬৭ খ্রিস্টাব্দ) বিশেষভাবে উল্লেখযোগ্য; বাইবেলের নতুন নিয়মের ২৭টি পুস্তকের মধ্যে ১৩টিই তিনি রচনা করেন। খ্রিস্টীয় ১ম শতকেই বারো শিষ্যদের সবার মৃত্যু হয়। এরপর ২য় ও ৩য় শতকে খ্রিস্টের বারো শিষ্যের উত্তরসূরী ধর্মবিদেরা খ্রিস্ট ধর্মের তত্ত্ব নির্মাণ ও প্রচার অব্যাহত রাখেন; তাদের রচনার অংশবিশেষ নতুন নিয়মের অন্তর্ভুক্ত হয়েছে। এসময় খ্রিস্টধর্ম একটি গুরুত্বপূর্ণ অ-ইহুদি ধর্ম হিসেবে রোমান সাম্রাজ্যে নিজেকে প্রতিষ্ঠিত করতে সক্ষম হয়। একই সাথে ধর্মটি মধ্যপ্রাচ্য, ইথিওপিয়া (আকসুম সাম্রাজ্য) ও আন্তঃককেশিয়ার বিশাল অংশে এবং এশিয়ার কিয়দংশে ছড়িয়ে পড়ে। আকসুম সাম্রাজ্য প্রথম সাম্রাজ্য হিসেবে খ্রিস্টধর্মকে রাষ্ট্রধর্ম হিসেবে গ্রহণ করে। ৪র্থ শতকে রোমান সম্রাট কোনস্তানতিন খ্রিস্টধর্মে ধর্মান্তরিত হন এবং তিনি ৩১৩ খ্রিস্টাব্দে মিলানের রাজকীয় অধ্যাদেশবলে খ্রিস্টধর্মকে আইনবিরুদ্ধ হিসেবে গণ্য করা বন্ধ করেন। এর প্রেক্ষিতে এটি সমগ্র রোমান সাম্রাজ্যের প্রধান ধর্মে পরিণত হয়। ৩২৫ খ্রিস্টাব্দে সম্রাট কোনস্তানতিনের আহুত নিকায়েয়া-র (বর্তমান তুরস্কের ইজনিক শহর) ধর্মীয় সম্মেলনে খ্রিস্টধর্মের ধর্মীয় বিশ্বাসের সারসংক্ষেপ প্রথমবারের মত রচিত হয়। এতে বাইবেলে বর্ণিত পিতারূপী ঈশ্বর, পুত্ররূপী ঈশ্বর (যিশু) ও পবিত্র আত্মারূপী ঈশ্বর - এই তিন সত্তাই যে একই ঈশ্বরের তিন রূপ, এই ত্রিত্ববাদ ধারণাটি গৃহীত হয়। বর্তমানে খ্রিস্টান মণ্ডলীগুলির সিংহভাগ ঈশ্বরের ত্রিত্ববাদে বিশ্বাসী; তবে মূলধারার বাইরে অনেক ছোট ছোট মণ্ডলী এতে বিশ্বাস করে না। ৫ম শতকে খ্রিস্টধর্মের নেতৃস্থানীয় ধর্মযাজকেরা ধর্মগ্রন্থসমগ্র বাইবেলের সংকলন প্রক্রিয়াটি সম্পন্ন করেন। মধ্যযুগে এসে ইউরোপের বাকি অংশগুলিরও খ্রিস্টধর্মায়ন ঘটে। সে সময় খ্রিস্টানরা মধ্যপ্রাচ্য, উত্তর আফ্রিকা এবং ভারতের অংশবিশেষেও সংখ্যালঘু সম্প্রদায় হিসেবে বাস করত। আবিষ্কারের যুগের পরে উপনিবেশ স্থাপন ও জোরালো ধর্মপ্রচারণার সুবাদে খ্রিস্টধর্ম সাহারা-নিম্ন আফ্রিকা, উত্তর ও দক্ষিণ আমেরিকা, অস্ট্রেলিয়া এবং বিশ্বের অন্যত্র (যেমন পূর্ব এশিয়া বিশেষত ফিলিপাইন) ছড়িয়ে পড়ে। বর্তমানে খ্রিস্টধর্ম বিশ্বের সবচেয়ে বেশি বিস্তৃত অঞ্চলব্যাপী বিরাজমান প্রধান ধর্ম।
২০১১ সালে প্রকাশিত মার্কিন যুক্তরাষ্ট্রভিত্তিক পিউ গবেষণাকেন্দ্রের একটি প্রতিবেদন অনুযায়ী খ্রিস্টানরা বিশ্বের সর্বব্যাপী এত বেশি ছড়িয়ে আছে যে কোনও একক একটি মহাদেশ বা অঞ্চল বিশ্ব খ্রিস্টান মণ্ডলীর কেন্দ্র হিসেবে নিজেকে দাবী করতে পারে না। এটি একটি সাম্প্রতিক ঘটনা। ২০শ শতকের শুরুতে এসেও ১৯১০ খ্রিস্টাব্দে বিশ্বের দুই-তৃতীয়াংশ খ্রিস্টান ইউরোপ মহাদেশে বাস করত এবং এ অবস্থাটি তার আগের এক সহস্রাব্দ থেকেই বিরাজ করছিল। ২১শ শতকের শুরুতে এসে বিশ্বের খ্রিস্টানদের মাত্র এক-চতুর্থাংশ ইউরোপে বাস করে, এবং এর বিপরীতে এক-তৃতীয়াংশেরও বেশি দুই আমেরিকা মহাদেশে বাস করে। এছাড়া প্রায় এক-চতুর্থাংশ খ্রিস্টান সাহারা-নিম্ন আফ্রিকাতে এবং প্রায় এক-অষ্টমাংশ এশিয়া মহাদেশ ও প্রশান্ত মহাসাগরীয় অঞ্চলে বাস করে।
ওসমান গণি খান
ওসমান গণি খান যিনি ওজি খান নামে পরিচিত। বাংলাদেশ জাতীয়তাবাদী দলের রাজনীতিবিদ। তিনি বাংলাদেশের প্রথম প্রতিরক্ষা সচিব, সাবেক সংস্থাপন প্রতিমন্ত্রী ও পাবনা-২ আসনের সাবেক সাংসদ। ১৯৯১ সালের সংসদ সদস্য নির্বাচিত হয়েছিলেন তিনি।
জন্ম ও প্রাথমিক জীবন
ওসমান গণি খান পাবনা জেলার ঘোপসেলন্দা গ্রামে জন্মগ্রহণ করেন।
৮২৮
৮২৮ গ্রেগরীয় বর্ষপঞ্জির একটি অধিবর্ষ।
চৌমুহনী সরকারি সালেহ আহমেদ কলেজ
'''চৌমুহনী সরকারি এস.এ. কলেজ''' ১৯৪৩ সালে বাংলাদেশের নোয়াখালী জেলা বেগমগঞ্জ উপজেলায় প্রতিষ্ঠিত একটি সরকারি কলেজ । কলেজটি জাতীয় বিশ্ববিদ্যালয় এবং কুমিল্লা বোর্ডে র অন্তভূক্ত।
ইতিহাস
১৯৩৯ সালে দ্বিতীয় বিশ্বযুদ্ধ চলাকালীন ক্ষেত্রনাথ দালাল এর নেতৃত্বে চৌমুহনীতে কলেজ প্রতিষ্ঠার উদ্যোগ নেওয়া হয়। পরবর্তীতে প্রসন্নকুমার রায় চৌধুরী ও হরকুমার সাহা কলেজের জন্য ৩০ শতাংশ জমি দান করেন। প্রতিষ্ঠাকালীন কলেজের নাম রাখা হয় "চৌমুহনী কলেজ।" ১৯৪৩ সাল থেকে শিক্ষা কার্যক্রম শুরু করা কলেজটির প্রথম অধ্যক্ষের দায়িত্ব পালন করেন কুমিল্লা ভিক্টোরিয়া কলেজের অবসরপ্রাপ্ত অধ্যক্ষ রাধাগোবিন্দ নাথ। ১৯৪৬ সালে নোয়াখালীতে সাম্প্রদায়িক দাঙ্গা বাঁধলে অধ্যক্ষসহ কলেজ প্রতিষ্ঠাতাদের অনেকেই দেশত্যাগ করেন। দেশভাগের পর ১৯৪৭ সালে মুকুন্দকিশোর চক্রবর্তী অধ্যক্ষের দায়িত্ব নেন। এর পরে ভারপ্রাপ্ত অধ্যক্ষ হিসেবে দায়িত্ব পান তোফাজ্জল হোসাইন। পরবর্তীতে ১৯৫০ সালে তিনি অধ্যক্ষ হিসেবে নিয়োগ পান এবং এক টানা ৩১ বছর তিনি কলেজটির অধ্যক্ষ হিসেবে দায়িত্ব পালন করেন। কলেজের শুরুতে ৩০ শতক জমি থাকলেও পরে খরিদসূত্রে ও অধিগ্রহনের মাধ্যমে ভূমির পরিমাণ দাঁড়ায় ৩৫ একর। পূর্বে চৌমুহনী কলেজ হিসাবে নাম থাকলেও, স্বাধীনতা উত্তর কলেজের প্রাক্তন ছাত্র বীর মুক্তিযোদ্ধা শহীদ সালেহ আহমদের নামে কলেজের নামকরণ করা হয়। ০১/১১/১৯৮৪ সালে কলেজটি জাতীয়করণ করা হয়। ফলে নতুন নামকরণ করা হয় চৌমুহনী সরকারী এস. এ. কলেজ। বর্তমানে সরকারি নির্দেশনা মোতাবেক কলেজটির নামকরণ করা হয়েছে চৌমুহনী সরকারি সালেহ আহমেদ কলেজ। ২০০৪–২০০৫ শিক্ষাবর্ষে প্রথমবারের মত মোট ৮টি বিষয়ে (হিসাববিজ্ঞান, রাষ্ট্রবিজ্ঞান, দর্শন, ইসলাম শিক্ষা, পদার্থবিজ্ঞান, উদ্ভিদবিজ্ঞান, প্রাণিবিজ্ঞান ও গণিত) কলেজটিতে অনার্স কোর্স চালু হয়। ২০০৬–২০০৭ শিক্ষাবর্ষে বাংলা এবং ২০০৯–২০১০ শিক্ষাবর্ষে রসায়ন ও ব্যবস্থাপনা বিষয়ে কলেজটিতে অনার্স কোর্স চালু হয়।
অনুষদ এবং বিভাগসমূহ
বর্তমানে এটি মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে উচ্চ মাধ্যমিকের পাশাপাশি জাতীয় বিশ্ববিদ্যালয়ের অধীনে বাংলা, ইংরেজি, অর্থনীতি, পদার্থ বিজ্ঞান, রাষ্ট্রবিজ্ঞান, রসায়ন বিজ্ঞান, উদ্ভিদবিদ্যা, প্রাণিবিদ্যা, গণিত, ইসলামের ইতিহাস ও সংস্কৃতি, দর্শন, ইসলাম শিক্ষা ও সমাজকর্মে স্নাতক ও স্নাতকোত্তর পর্যায়ে পাঠদান ও সনদ প্রদান করে থাকে।
কলা ও সামাজিক বিজ্ঞান অনুষদ
এই অনুষদ নিম্নলিখিত বিভাগগুলি নিয়ে গঠিত:
বিজ্ঞান অনুষদ
এই অনুষদ নিম্নলিখিত বিভাগগুলি নিয়ে গঠিত:
বৈশ্বানর
বৈশ্বানর (वैश्वानर, আক্ষরিক অর্থে বিশ্বনরের সাথে সম্পর্কিত) একটি বিমূর্ত ধারণা। এটি আত্ম আত্মার সাথে সম্পর্কিত, মানুষের আত্মা বা স্ব-অস্তিত্বশীল সারাংশ। ঋগ্বেদে, বৈশ্বানর হল দেবতা অগ্নির উপাধি।
চৌমুহনী সরকারি সালেহ আহমেদ কলেজ
ফলাফল
কলেজে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ
বৈশ্বানর
বিবরণ
মাণ্ডূক্য উপনিষদ অনুসারে, আত্মার চারটি দিক বা চেতনার অবস্থা রয়েছে। কারণ এটি জাগ্রত অবস্থা, এটি বাহ্যিকভাবে জ্ঞানীয়, এবং যখন স্বয়ং বৈশ্বানর রূপে থাকে তখন বলা হয় তার সাতটি অঙ্গ এবং উনিশটি মুখ রয়েছে।
- ''ছান্দোগ্য উপনিষদ
বৈশ্বানরের উনিশটি "মুখ" হলো:
বৈশ্বানরকে ঋগ্বেদের স্তোত্রের লেখক হিসাবে গণ্য করা হয়। মহানির্বাণ তন্ত্রও নির্দিষ্ট বৈশ্বানরকে নির্দেশ করে। তন্ত্র অনুসারে, বৈশ্বানর যার অর্থ "সকল পুরুষকে শাসন করা বা উপকার করা," এছাড়াও তান্ত্রিক দেবী সাবিত্র এর একটি নাম।
সপ্তম পর্যায়ের মৌল
সপ্তম পর্যায়ের মৌল বলতে সেই সকল মৌলিক পদার্থকে বোঝানো হয় যেগুলো পর্যায় সারণীর সপ্তম সারিতে (পর্যায়ে) রয়েছে। পর্যায় সারণীতে মৌলগুলো একাধিক সারিতে বিন্যাস করা হয়েছে। প্রতিটি সারিতে মৌলসমূহের ইলেকট্রন সংখ্যা বৃদ্ধির সাথে সাথে এদের বৈশিষ্ট্যগুলো ক্রমান্বয়ে পরিবর্তিত হতে থাকে। একই বৈশিষ্ট্যের পুনরাবৃত্তি হলে নতুন সারিতে অন্তর্ভুক্ত করা হয় মৌলগুলোকে। একই কলামের মৌলগুলো সাধারণত একই ধরনের বৈশিষ্ট্যসম্পন্ন হয়ে থাকে। সপ্তম পর্যায়ে মোট ৩২টি মৌল রয়েছে।
মৌলসমূহ
! colspan="3" | মৌলিক পদার্থ !! শ্রেণী !! ইলেকট্রন বিন্যাস
(*) Exception to the Madelung rule.
(**) Probably an exception to the Madelung rule.
নেকড়ে
নেকড়ে বা ধূসর নেকড়ে (বৈজ্ঞানিক নাম ক্যানিস লুপাস) ক্যানিডে (en:Canidae) গোত্রের সর্ববৃহৎ বুনো সদস্য। বরফ যুগ থেকে টিকে থাকা এই প্রাণীটি প্লাইস্টোসিনকালের শেষ ভাগে অর্থাৎ প্রায় ৩,০০,০০০ বছর পূর্বে উদ্ভূত হয়. । ডিএনএ সিকুয়েন্সিং এবং জিনেটিক ড্রিফট গবেষণায় দেখা গেছে নেকড়ে ও গৃহপালিত কুকুরের পূর্বপুরুষ একই, যদিও এর কিছু দিক এখনো প্রশ্নবিদ্ধ। ধূসর নেকড়ের বেশ কিছু উপপ্রজাতি শনাক্ত করা হয়েছে তবে এর সঠিক সংখ্যা নিয়ে এখনো আলোচনার অবকাশ রয়েছে। ধূসর নেকড়ে সাধারণত তাদের বাস্তুসংস্থানের সর্বোচ্চ স্তরের খাদক। ক্রান্তীয় বনভূমি, মরুভূমি, পার্বত্য এলাকা, তুন্দ্রা অঞ্চল, তৃণভূমি এবং এমনকি শহুরে এলাকাতেও নেকড়ে বাস করে।
যদিও একসময় ইউরেসিয়া ও উত্তর আমেরিকায় প্রচুর পরিমাণে ধূসর নেকড়ে বাস করত আজ তার অতি সামান্য রয়েছে, যার কারণ হল এর বিচরণ এলাকার ব্যাপক ধ্বংসসাধন এবং মানুষের আগ্রাসন, যার ফলে নেকড়ে অনেক জায়গায় বিলুপ্তির সম্মুখীন হয়েছে। তা সত্ত্বেও আন্তর্জাতিক প্রকৃতি সংরক্ষণ সংঘ (IUCN) সমগ্র নেকড়ে জাতিকে এখনো স্বল্প বিলুপ্তির ঝুঁকিপূর্ণ মনে করে। বর্তমানে নেকড়ে কিছু কিছু এলাকায় সংরক্ষিত, কিছু এলাকায় বিনোদনের জন্যে একে শিকার করা হয়, আবার গৃহপালিত প্রাণীর জন্যে হুমকি বিবেচনা করেও একে নিধন করা হয়।
বিভিন্ন মানব সংস্কৃতি ও পুরাণে নেকড়ে ইতিবাচক ও নেতিবাচক উভয়ভাবেই স্থান পেয়েছে।
১৯৬৩-এ সিরিয়ায় অভ্যুত্থান
১৯৬৩ সিরিয়ান অভ্যুত্থান, যা সিরিয়ান সরকার কর্তৃক ৮ মার্চ বিপ্লব বলে সম্বোধিত হয়, (ثورة الثامن من آذار), ছিল আরব সোশ্যালিস্ট বাথ পার্টির সিরিয়ান আঞ্চলিক শাখার সামরিক কমিটি কর্তৃক সংঘটিত একটি সফল অভ্যুত্থান। এই অভ্যুত্থানে কমিটি ক্ষমতা দখল করতে সক্ষম হয়। ইরাকি আঞ্চলিক শাখার সফল সামরিক অভ্যুত্থানে উৎসাহিত হয়ে এই অভ্যুত্থান পরিকল্পনা ও বাস্তবায়ন করা হয়।
এই অভ্যুত্থান বাথ পার্টির সামরিক কমিটি পরিকল্পনা করেছিল। বেসামরিক নেতারা এতে জড়িত ছিলেন না। কিন্তু দলের নেতা মিশেল আফলাক এই পরিকল্পনা জানতেন। মুহাম্মদ উমরান, সালাহ জাদিদ ও হাফিজ আল আসাদ ছিলেন পরিকল্পনা ও ক্ষমতা গ্রহণ পরবর্তী সময়ে সামরিক কমিটির মূল নেতা। কমিটি নাসেরবাদি রশিদ আল-কুতাইনি ও মুহাম্মদ আল-সুফি এবং স্বাধীন মতাবলম্বী জাইদ আল-হারিরির সমর্থন আদায় করেছিল। অভ্যুত্থান মূলত ৭ মার্চের জন্য পরিকল্পনা করা হয়েছিল। কিন্তু কোথায় পরিকল্পনাকারীরা জড়ো হচ্ছে তা সরকার জেনে যাওয়ায় অভ্যুত্থান একদিন পিছিয়ে যায়।
অভ্যুত্থানের প্রভাবক ঘটনাবলী
১৯২০ খ্রিষ্টাব্দে সিরিয়া আরব রাজতন্ত্র হিসেবে আধুনিক সিরিয়া স্থাপিত হয়। প্রথম ফয়সাল ছিলেন এর বাদশাহ। এই নতুন রাষ্ট্র একটি আরব রাজতন্ত্র হওয়ার কথা ছিল। রাষ্ট্র কর্তৃক সিরিয়ান ছাড়াও আরব জাতীয়তাবাদ ও প্যান-ইসলামিক নীতি গ্রহণ করা হয়। প্রথম বিশ্বযুদ্ধের পর ব্রিটিশরা সিরিয়া প্রতিষ্ঠায় সহায়তা করেছিল। যুদ্ধ চলাকালে ব্রিটেন ও ফ্রান্সের মধ্যে গোপন সাইকস-পিকট চুক্তি স্বাক্ষরিত হয়। সে অনুযায়ী সিরিয়া ও লেবাননে ফরাসি মেন্ডেট স্থাপিত হয়। ফলে এই অঞ্চল ফরাসি উপনিবেশে পরিণত হয়। অধিকাংশ সিরিয়ান এই নতুন রাষ্ট্রকে ইউরোপীয় সাম্রাজ্যবাদের তল্পিবাহক হিসেবে দেখে। এই পর্যায়ে সিরিয়ান পরিচয় প্রতিষ্ঠার জন্য কয়েকটি আন্দোলনের মাধ্যমে চেষ্টা চালানো হয়। এদের মধ্যে সিরিয়ান সোশাল ন্যাশনালিস্ট পার্টি সবচেয়ে উল্লেখযোগ্য। এই দল সাম্যবাদ ও ইসলামবাদের সমর্থক হয়ে উঠে। অধিকাংশ সিরিয়ান নিজেদেরকে সিরিয়ান ভাবার বদলে আরব ভাবতে স্বাচ্ছন্দ বোধ করত।
ফরাসি মেন্ডেট বৈশিষ্ট্যগত দিক থেকে ছিল সামন্ততান্ত্রিক। এতে মুষ্টিমেয় আধা-উদার শাসকগোষ্ঠীর উপর নির্ভর করা হয়। ইউনাইটেড আরব রিপাবলিক প্রতিষ্ঠার আগ পর্যন্ত এই অবস্থা বজায় ছিল। এই ব্যবস্থা নগর-গ্রাম জীবন প্রণালীর প্রতিফলনে সমাজে শ্রেণী সৃষ্টি করে। একটি হিসাব অনুযায়ী তিন হাজার পরিবার সিরিয়ার অর্ধেক ভূমির মালিক ছিল। ক্ষুদ্র থেকে মাঝারি সম্পদের মালিক ছিল মধ্যবিত্তরা। দুই-তৃতীয়াংশ কৃষক ছিল ভূমিহীন। কৃষি রাজস্বের পরিমাণ অনেকাংশ পরিবর্তিত হয়ে যায়। জনসংখ্যার ২% আয়ের ৫০% পেত। অন্যদিকে ব্যবসায়ী ও মধ্য ভূসম্পত্তির অধিকারী মধ্যবিত্তশ্রেণী জনসংখ্যার ১৮% হয়ে কৃষি আয়ের ২৫% লাভ করত। বাকি ৮০% জনগণ আয়ের বাকি অংশ লাভ করত। শ্রেণী পার্থক্য ও সামাজিক বিরোধিতার উপর ভিত্তি করে ভূস্বামী-কৃষক সম্পর্ক গড়ে উঠত। ফলে ভূস্বামীদের পতন ঘনীভূত হয়।
১৯৪৬ খ্রিষ্টাব্দে মেন্ডেট সমাপ্ত হয় এবং সেই বছরের ১৭ এপ্রিল সিরিয়া স্বাধীন হয়। মেন্ডেট যুগে শাসনকারী অভিজাত গোষ্ঠীরা স্বাধীনতার পর শাসন বজায় রাখে এবং একই পন্থায় শাসন করে। ১৯৪৮ আরব-ইসরায়েলি যুদ্ধে পরাজয়ের ফলে প্রথাগত অভিজাতদের পতন ত্বরান্বিত হয় এবং রাজনীতিতে সামরিক বাহিনীর উত্থান ঘটে। হুসনি আল-জাইম ১৯৪৯ খ্রিষ্টাব্দে সিরিয়ার প্রথম একনায়ক হন। কিন্তু ১৯৫০ খ্রিষ্টাব্দে সামরিক অফিসার আদিব শিশাকলি পর্দার আড়াল থেকে ক্ষমতা অর্জন করেন। ১৯৫৩ খ্রিষ্টাব্দ নাগাদ তিনি আরেকটি সামরিক একনায়কতন্ত্র কায়েম করে। রাজনীতিতে সামরিক বাহিনীর প্রবেশের ফলে আগের মুষ্টিমেয় ব্যক্তির শাসন শেষ হয় এবং মধ্যবিত্ত শ্রেণী রাজনীতিতে অংশগ্রহণের সুযোগ পায়। তবে ক্ষমতা হ্রাস পেলেও অভিজাতরা সম্পদের ক্ষেত্রে তাদের সংখ্যাগরিষ্ঠতা বজায় রাখে।
এই পরিস্থিতিতে বাথিজম নামক আদর্শ সামনে আসে। ১৯৪০ এর দশকে মিশেল আফলাক ও সালাহউদ্দিন আল-বিতার আরব বাথ মুভমেন্ট গঠন করেন। এছাড়াও জাকি আল-আরসুজি, ওয়াহিব আল-গানিম ও জালাল আল-সাইয়িদ বাথিস্ট আন্দোলনের প্রথমদিকে গুরুত্বপূর্ণ ভূমিকা পালন করেছিলেন। আকরাম আল-হাওরানি ১৯৫৩ খ্রিষ্টাব্দে আরব সোশ্যালিস্ট পার্টি গঠন করেন। আরব সোশ্যালিস্ট পার্টি ও আরব বাথ পার্টির যুক্তকরণের মাধ্যমে বাথ পার্টি গঠিত হয়। ১৯৪৭ খ্রিষ্টাব্দে আরব বাথ পার্টি গঠনের প্রতিষ্ঠাকালীন কংগ্রেসের ১৫০ জন প্রতিনিধির মধ্যে অধিকাংশ ছিলেন মধ্যবিত্ত শ্রেণী থেকে আগত পেশাজীবী বা বুদ্ধিজীবী। ১৯৫০ এর দশক নাগাদ শহুরে মধ্যবিত্তের সমর্থন আদায়ে পার্টি সফল হয়। তবে বাথ পার্টি সম্পূর্ণ মধ্যবিত্ত শ্রেণী নিয়ে গঠিত ছিল না। একেবারে শুরু থেকে সদস্য সংগ্রহ ও দলের নতুন সংগঠন তৈরীর জন্য দলের সদস্যদের প্রত্যন্ত অঞ্চলে পাঠানো হত। ১৯৫৬ খ্রিষ্টাব্দে বাথ পার্টি সিরিয়ায় প্রথমবার শ্রমিকদের প্রতিবাদ সমাবেশ করে। বাথ পার্টির শক্তিশালী থাকাকালীন সময়ে সমাজের সব স্তর থেকে সদস্য সংগ্রহের সিদ্ধান্তের কারণে দলের ভেতর গোষ্ঠীতন্ত্র ও অন্যান্য অসুবিধা দেখা দেয়। দলের নেতাদের তাই গণতান্ত্রিক পন্থার দিকে ঝুকতে হয়।
ক্ষমতাগ্রহণ প্রতিযোগীতামূলক নির্বাচন নাকি বলপ্রয়োগের মাধ্যমে হবে সে প্রশ্নে দলের মধ্যে দ্বিধা ছিল। নির্বাচনী ব্যবস্থায় দুর্নীতির কারণে দলের উদার ও গণতন্ত্রপন্থি নেতারাও বলপ্রয়োগের মাধ্যমে ক্ষমতাগ্রহণের পক্ষে ছিলেন। ক্ষমতাগ্রহণের পূর্বে ইউনাইটেড আরব রিপাবলিকে জামাল আবদেল নাসেরের সাথে ক্ষমতা ভাগাভাগির ব্যাপারে বাথ পার্টি ঝুকি নেয়। ইউনাইটেড আরব রিপাবলিকে মিশরের আধিপত্য ছিল। ১৯৬১ খ্রিষ্টাব্দে সিরিয়ায় একটি সামরিক অভ্যুত্থানের ফলে ইউনাইটেড আরব রিপাবলিক বিলুপ্ত হয়। ইউনাইটেড আরব রিপাবলিকের প্রতিষ্ঠা ও বিলুপ্তির ফলে এর সমর্থন প্রশ্নে বাথ পার্টির মধ্যে বিভক্তি দেখা দেয়। ১৯৬২ খ্রিষ্টাব্দে আফলাক বাথ পার্টির একটি সম্মেলন আহ্বান করেন এবং পুনরায় দল প্রতিষ্ঠা করেন। দলের কিছু শাখা আদেশ প্যান-আরবিস্টদের প্রতি সহিংস এবং কট্টর সমাজবাদী হয়ে উঠে। ৮ মার্চের বিপ্লব সংঘটনকারী সামরিক কমিটি তাদের অধিকাংশ দৃষ্টিভঙ্গি গ্রহণ করেছিল।
অর্থনৈতিক ও সামাজিক দিক
৮ মার্চের বিপ্লবকে একটি সামরিক অভ্যুত্থান হিসেবে দেখা হলেও এতে শুরু থেকে জাতীয় বিদ্রোহের অনেক উপাদান ছিল। অভ্যুত্থান মুষ্টিমেয় লোকের শাসক বিরোধীদের নেতৃত্বে পরিচালিত হয়। এতে নিম্ন মধ্যবিত্ত, সামরিক অফিসার, প্রান্তিক সংখ্যালঘু এবং উল্লেখযোগ্য সংখ্যক কৃষকের অংশ ছিল। আন্তর্জাতিক প্রেক্ষিতে দেখলে বলা যায় যে ফ্রান্সের তৈরী সীমানা ছিল কৃত্রিম এবং ইসরায়েলের প্রতিষ্ঠা নিয়ে ইসরায়েলের সাথে সিরিয়ার সংঘাত বিপ্লবে প্রভাব ফেলেছে। প্রথাগত অভিজাতরা স্বাধীনতার পর ক্ষমতা লাভ করেছিল। বাইরের শক্তি কর্তৃক চাপিয়ে দেয়া সীমানা ব্যাপক গ্রহণযোগ্যতা পায়নি। আরব জাতীয়তাবাদ, প্যান-ইসলামিজম ও বৃহত্তর সিরিয়ানবাদ জাতীয় সংগ্রামে ভূমিকা রেখেছে। সংরামের গণচরিত্র ও কঠোর আদর্শবাদ সমস্যার কঠোর সমাধানের দিকে নিয়ে যায়।
কৃষি ছিল অর্থনীতির সবচেয়ে বৃহৎ ক্ষেত্র। কৃষিক্ষেত্রে প্রথাগত অভিজাতদের আধিপত্যের কারণে নতুন মধ্যবিত্ত শ্রেণীর মধ্যে অসন্তোষ দেখা দেয়। এই নতুন মধ্যবিত্ত শ্রেণী পুজিপতি ও উদ্যোক্তাদের নিয়ে গঠিত ছিল। তারা প্রথাগত অভিজাতদের একচেটিয়া ক্ষমতার বিরোধিতা করে। অধিকাংশ রাষ্ট্রে সামরিক বাহিনী রক্ষণশীল ও অভিজাতপন্থি হলেও সিরিয়ায় সামরিক বাহিনী কঠোর অবস্থানে যায় এবং অধিক ক্ষমতার আশা করে। অভিজাতরা রাষ্ট্রকে রক্ষা করতে সক্ষম না এমন বিশ্বাস তাদের মধ্যে জন্ম নেয়। সামরিক বাহিনীতে নতুন মধ্যবিত্ত শ্রেণী বা প্রত্যন্ত এলাকা থেকে অনেককে নেয়া হয়েছিল।
সিরিয়া জাতিগত সংখ্যালঘুরা প্রায় উপেক্ষিত থাকত। জাতিগোষ্ঠীগুলো একেকটি নির্দিষ্ট সামাজিক শ্রেণীর অন্তর্ভুক্ত ছিল। আলাউয়ি, দ্রুজ ও ইসমাইলিরা ছিল নিম্ন সামাজিক শ্রেণীর গোষ্ঠী। তারা আরব জাতীয়তাবাদের এসকল দিক গ্রহণ করে। কৃষিজীবীদের সহায়তা ছাড়া সিরিয়ায় বাথপন্থি বিপ্লব সম্ভব ছিল না। শুধুমাত্র মধ্যবিত্তদের নিয়ে অগ্রসর হলে বিশৃঙ্খলা সৃষ্টি হত। কিন্তু মধ্যবিত্ত ও কৃষিজীবীদের সম্মিলনে বিপ্লব সম্ভব হয়। শহর ও গ্রামাঞ্চলের বাসিন্দাদের অসাম্য কৃষক আন্দোলনে ভূমিকা রেখেছে। বাথ পার্টি‌র সিরিয়ান শাখা তরুণ কৃষকদেরকে আন্দোলনে যুক্ত করতে সক্ষম হয়। ফলে জনসংখ্যার উল্লেখযোগ্য অংশকে কাজে লাগানো যায়।
পরিকল্পনা
১৯৬২ খ্রিষ্টাব্দের অধিকাংশ সময় বাথ পার্টি‌র সিরিয়া শাখা সামরিক অভ্যুত্থানের মাধ্যমে ক্ষমতা দখলের পরিকল্পনা করে। তারা আল-কিসওয়াহ ও কাতানা সামরিক ঘাঁটি দখল, আল-কিসওয়াহর ৭০ম আর্মর্ড বিগেড, হোমসের সামরিক একাডেমি ও দামেস্ক রেডিও স্টেশনের নিয়ন্ত্রণ নেয়ার সিদ্ধান্ত নেয়। পরিকল্পনাকারীরা সবাই ছিলেন তরুণ বয়সের। অন্যদিকে শাসকগোষ্ঠী ধীরে ধীরে ভাঙতে থাকে এবং প্রথাগত অভিজাতরা কার্যকর রাজনৈতিক ক্ষমতা হারিয়ে ফেলেন।
অভ্যুত্থান সফল হওয়ার জন্য সিরিয়ান সেনা অফিসারদের সমর্থন প্রয়োজন ছিল। ইউনাইটেড আরব রিপাবলিকের ভাঙন, বিদ্রোহসহ অন্যান্য কারণে সামরিক অফিসাররাও বিশৃঙ্খল ও সরকারবিরোধী হয়ে পড়ে। এসময় অফিসাররা পাঁচটি ভাগে বিভক্ত ছিলেন।; এগুলো হল সাবেকি শাসন সমর্থন করা দামেস্ক অংশ, আকরাম আল-হাওরানির সমর্থক, নাসেরবাদি অংশ, বাথপন্থি অংশ এবং স্বাধীন অংশ। দামেস্ক অংশ নাজিম আল-কুদসির শাসনের সমর্থক ছিল। একারণে তারা ছিল সামরিক কমিটির প্রতিপক্ষ। প্যান-আরবিজমের বিপক্ষে অবস্থানের কারণে হাওরানির সমর্থকরাও তাদের প্রতিপক্ক বিবেচনা করে। বাথপন্থিদের সাথে নাসেরবাদিদের মিত্রতা সৃষ্টি হয়। এসময় এমনকি তারা জামাল আবদেল নাসের এবং ইউনাইটেড আরব রিপাবলিকের পুনপ্রতিষ্ঠায় সমর্থন দেয়।
নাসেরবাদিদের সাথে সামরিক কমিটির মিত্রতার ফলে সামরিক গোয়েন্দা বিভাগের প্রধান রশিদ আল-কুতাইনি ও হিমস ব্রিগেডের কমান্ডার মুহাম্মদ আল-সুফির মধ্যে গোপন যোগাযোগ স্থাপিত হয়। স্বাধীন মতাবলম্বী কর্নেল জিয়াদ আল-হারিরিকে নিজেদের সাথে যুক্ত করার জন্য সামরিক কমিটির তরফ থেকে জুনিয়র অফিসারদের একটি দলকে নির্দেশ দেয়া হয়। এই দল কাজে সফল হয় এবং তারা আল-হারিরিকে প্রতিশ্রুতি দেয় যে তারা যদি সফল হয় তবে তিনি সেনাপ্রধান হতে পারবেন এবং ব্যর্থ হলে তিনি তাদের ত্যাগ করতে পারবেন। সিরিয়ার প্রধানমন্ত্রী খালিদ আল-আজম তার পদাবনতির পরিকল্পনা করছিলেন বলে আল-হারিরি কমিটিকে সমর্থন দেন।
অভ্যুত্থান পরিকল্পনার কারণে বেসামরিক বাথপন্থিরা অসন্তুষ্ট হয়েছিলেন। দলকে নির্যাতন থেকে রক্ষা করার উদ্দেশ্যে মূলত সেনাবাহিনির সাথে মিত্রতা করা হয়েছিল। মিশেল আফলাকের নেতৃত্বাধীন বেসামরিক অংশকে সামরিক কমিটি সুবিধাজনক হিসেবে দেখত না। ক্ষমতা দখল ও ধরে রাখার জন্য সামরিক কমিটি ও আফলাক উভয়ের একে অন্যকে প্রয়োজন ছিল। আফলাককে ছাড়া সমর্থন পাওয়া সম্ভব ছিল না। ১৯৬২ খ্রিষ্টাব্দের ৮ মে বাথ পার্টির ৫ম জাতীয় সম্মেলনের সময় দলের পুনপ্রতিষ্ঠা এবং আফলাককে জাতীয় কমান্ডের সেক্রেটারি জেনারেল হিসেবে রাখার সিদ্ধান্ত হয়। মুহাম্মদ উমরান ছিলেন সামরিক কমিটির একজন প্রধান নেতা। ৫ম জাতীয় সম্মেলনে তিনি উপস্থিত ছিলেন। আফলাককে তিনি সামরিক কমিটির উদ্দেশ্য অবিহিত করেছিলেন। আফলাক অভ্যুত্থানের ব্যাপারে জানলেও অভ্যুত্থানের পর ক্ষমতার ভাগাভাগি কীভাবে হবে সে বিষয়ে আফলাক ও কমিটির মধ্যে কোনো সমঝোতা হয়নি।
অভ্যুত্থান
১৯৬৩ খ্রিষ্টাব্দের ৮ ফেব্রুয়ারি ইরাকি শাখা আলি সালিহ আল-সাদির নেতৃত্বে আবদুল করিম কাসেমকে উৎখাত করে ক্ষমতা দখল করে। ইরাকি শাখা ক্ষমতা দখলের জন্য সামরিক অফিসার ছাড়াও মধ্যবিত্ত শ্রেণীর একাংশকে ব্যবহার করেছিল। কাসেমের পতনের ফলে আরব রাজনীতির চালচিত্র পাল্টে যায়। ইউনাইটেড আরব রিপাবলিকের সময় থেকে নাসেরবাদিরা আরব জাতীয়তাবাদি আন্দোলনে একচেটিয়া নিয়ন্ত্রণ বজায় রেখেছিল। কিন্তু ক্ষমতাপ্রাপ্তির পর বাথ পার্টি একটি শক্তি হিসেবে উঠে আসে। তবে ইরাকি আঞ্চলিক শাখার অনুরূপ সিরিয়ান আঞ্চলিক শাখার ব্যাপক জনসমর্থন বা মধ্যবিত্ত ভিত্তিক উল্লেখযোগ্য সমর্থন ছিল না। দলের সমর্থন কম হওয়ার কারণে আফলাক পরিকল্পনাদের সতর্ক করেছিলেন। কিন্তু তারা এই ধারণা গ্রহণে ব্যর্থ হয় এবং ৭ মার্চ অভ্যুত্থান শুরু করার সিদ্ধান্ত নেয়। সেদিন সামরিক গোয়েন্দারা তাদের সমবেত হওয়ার স্থানে তল্লাশি চালায়। ৮ মার্চ পর্যন্ত অভ্যুত্থান স্থগিতের পরিকল্পনার কথা অন্যন্য ইউনিটগুলোকে জানানোর জন্য আসাদকে দায়িত্ব দেয়া হয়।
আসাদ একটি ক্ষুদ্র দলের নেতৃত্ব দিয়ে দামেস্ক থেকে উত্তরপূর্বে আল-দুমাইর বিমানঘাটি দখল করতে যান। বিদ্রোহীদের অবস্থানের উপর বোমা হামলার জন্য এই ঘাটিকে নির্দেশ দেয়া হয়েছিল। বিমান হামলা রোধের জন্য ভোর হওয়ার আগেই আল-হারিরির ব্রিগেডের একটি কোম্পানিকে নিয়ে অগ্রসর হওয়ার পরিকল্পনা করা হয়। ৭০ম আর্মর্ড ব্রিগেড আত্মসমর্পণ করতে দেরী করায় আসাদের বাহিনীও দেরি করতে বাধ্য হয়। আসাদ যখন ঘাটির উপকন্ঠে পৌছান তখন সকাল হয়ে গিয়েছিল। আত্মসমর্পণ না করলে গোলা বর্ষণ শুরু হবে এই মর্মে আসাদ ঘাটির কমান্ডারদের বার্তা পাঠান। আসাদের অভিমত অনুযায়ী তারা লড়াইয়ে জয়ী হতে সক্ষম ছিল কিন্ত এরপরও আত্মসমর্পণ করে।
সেদিন সকালে অভ্যুত্থানকারীরা সাফল্য উদযাপনের জন্য সেনাবাহিনীর সদরদপ্তরে সমবেত হন। অভ্যুত্থান মোটামুটি রক্তপাতহীন ছিল বলা যায়। সাধারণ জনগণও অভ্যুত্থান মেনে নেয়। দ্রুজ বংশোদ্ভূত সাবির ফালহাওত অভ্যুত্থানকারীদের প্রথম ঘোষণা রচনা ও পাঠ করেছিলেন। তাকে পরবর্তীতে বিপ্লবের কবি অভিহিত করা হয়েছিল। নবম ঘোষণায় সামরিক কমিটির পাঁচজন সদস্যকে সামরিক বাহিনীতে পুনস্থাপন করে। নবগঠিত সরকারের উপরের দিকের সদস্যদের মধ্যে ছিলেন উমরান, জাদিদ ও আসাদ। ক্ষমতাগ্রহণের সময় ৮২০ জন নিহত হয় বলে অভিমত রয়েছে। পরে আরো ২০ জন মৃত্যুদন্ডে দণ্ডিত হয়েছিল।
পরবর্তী অবস্থা
অভ্যুত্থানের পর সর্বপ্রথম ২০ সদস্যের জাতীয় বিপ্লবী কমান্ড কাউন্সিল গঠিত হয়। এতে ১২জন বাথপন্থি এবং ৮জন নাসেরবাদি ও স্বাধীন সদস্য ছিলেন। ৯ মার্চ কাউন্সিল বাথ পার্টির অন্যতম প্রতিষ্ঠাতা সালাহউদ্দিন আল-বিতারকে সরকার গঠন ও কাউন্সিলের নীতি বাস্তবায়নের নির্দেশ দেয়। পরে ছয়জন বেসামরিক ব্যক্তি কাউন্সিলের সদস্যপদ পান। এদের মধ্যে ছিলেন বাথিস্ট আফলাক, আল-বিতার ও মনসুর আল-আতরাশ এবং আরো তিনজন নাসেরবাদি। তবে এই পদক্ষেপ ক্ষমতার ভারসাম্য আনতে পারেনি। অফিসাররা মূলত দেশ পরিচালনা করতেন। সামরিক কমিটির সদস্যরা শুরু থেকে কাউন্সিলের অন্যান্য সদস্যদের অজ্ঞাতে রাষ্ট্রীয় নীতি নির্ধারণ করতেন। বেসামরিক নেতারা একথা জানতে পারার পর আল-আতরাশ বলেছিলেন: "এই ভদ্রলোকেরা কেন কথা বলেন না? আমি কি তাদের দৃষ্টিভঙ্গিগুলো আমাদের জানানোর জন্য লিয়াজো অফিসার নিয়োগ দেয়ার পরামর্শ দেব?" এরপর থেকে উমরান বেসামরিক নেতাদেরকে কমিটির সদস্যদের পরিকল্পনার আবছা ধারণা দিতে থাকেন।
শুরুতে সামরিক কমিটিকে ভেঙে ফেলতে পারে এমন কোনো মতবিরোধ ছিল না। এসময় সদস্যরা জাতির ভবিষ্যত নিয়ে নিজেদের লক্ষ্যের ব্যাপারে সচেতন ছিলেন। ৯ মার্চ কাউন্সিল লুয়াই আল-আতাসিকে কারাগার থেকে মুক্তি দেয়। তাকে লেফটেন্যান্ট জেনারেল পদে উন্নীত করে কমান্ডার-ইন-চীফ নিযুক্ত করা হয়। এছাড়া তাকে কাউন্সিলের চেয়ারম্যান হিসেবে নিযুক্ত করায় কার্যত তিনি রাষ্ট্রপ্রধান হন। হারিরি চীফ অফ স্টাফ নিযুক্ত হন। আতাসি ও হারিরির শক্তিশালী অবস্থান থাকলেও কাউন্সিলকে হুমকিতে ফেলতে পারার মত ক্ষমতা তাদের ছিল না। নাসেরবাদি অফিসারদেরকেও গুরুত্বপূর্ণ পদ দেয়া হয়। মুহাম্মদ আল-সুফি প্রতিরক্ষা মন্ত্রী এবং রশিদ আল-কুতাইনি ডেপুটি চীফ অফ স্টাফ হন। সামরিক কমিটিতে আরো পাঁচজন নতুন সদস্য যোগ দিয়েছিলেন। তারা ক্ষমতায় বাথিস্টদের নিয়ন্ত্রণ নিশ্চিত করেন। কাউন্সিলের অধিবেশনের আগে কমিটি তাদের রাষ্ট্রীয় নীতির বিষয়ে সিদ্ধান্ত নেয়। এর মাধ্যমে তারা ক্ষমতার মূল চালক হয়ে উঠেন।
উমরানকে প্রথমে হোমসের ৫ম ব্রিগেডের দায়িত্ব দেয়া হয়। পরে জুন মাসে তিনি ৭০ম আর্মর্ড ব্রিগেডের কমান্ডার হিসেবে উন্নীত হন। অফিসার্স এফেয়ার্স ব্যুরোর প্রধান হিসেবে জাদিদ তার বন্ধুদেরকে উচ্চপদে নিয়োগ দিয়েছিলেন। তিনি তার প্রতিপক্ষদের সরিয়ে দেন এবং বেশ কয়েকজন বাথিস্টকে উচ্চপদে নিয়োগ দেন। সামরিক কমিটির অন্যতম নতুন সদস্য আহমাদ সুওয়াইদানি সামরিক গোয়েন্দা বিভাগের প্রধান এবং মাজয়াদ হুনাইদি সামরিক পুলিশের প্রধান হন। হোমসের সামরিক একাডেমি বাথপন্থিদের নিয়ন্ত্রণে রাখা হয়। আসাদের ভাই রিফাত আল-আসাদসহ কয়েকশত বাথপন্থিকে কমান্ড প্রদানের পূর্বে সামরিক শিক্ষার উপর স্বল্পকালীন কোর্স করানো হয়। আসাদ কার্যত সিরিয়ান বিমান বাহিনীর প্রধানে পরিণত হন। সামরিক কমিটির সদস্যরা নেতৃত্ব প্রদানের ক্ষেত্রে কম বয়সী হওয়ায় কমিটি আমিন আল-হাফিজকে স্বরাষ্ট্রমন্ত্রী হিসেবে নিয়োগ দেয়।
১৮ জুলাইয়ের ব্যর্থ অভ্যুত্থান
উত্তর সিরিয়া ও দামেস্কে নাসেরের পক্ষে সমাবেশ, ইউনিয়নপন্থি বাথিস্ট নেতা যেমন জামাল আল-আতাসির মত নাসেরবাদি ও আরব জাতীয়তাবাদি আন্দোলনের নেতাদের চাপ, সিরিয়ায় বাথিস্টদের জনপ্রিয়তার অভাব - এসকল ঘটনা মিশর ও ইরাকের সরকারের সাথে নতুন সরকারের একীভূতকরণের দিকে ধাবিত হয়। ১৯৬৩ খ্রিষ্টাব্দে ইরাকের ইউনিয়নপন্থিরা ইউনিয়নবিরোধীদেরকে উৎখাত করে। ১৭ এপ্রিল নাসেরকে এর রাষ্ট্রপতি ও সশস্ত্র বাহিনীর প্রধান হিসেবে রেখে তিন রাষ্ট্রকে ফেডারেল ইউনিয়ন হিসেবে যুক্ত করার ব্যাপারে একটি সমঝোতা হয়।
পরবর্তীতে ১৯ জুন চীফ-অফ-স্টাফ আল-হারিরি প্রধানমন্ত্রী আল-বিতার, আফলাক ও শিক্ষামন্ত্রী সামি দুরুবিকে নিয়ে আলজেরিয়ায় একটি প্রতিনিধিদলের নেতৃত্ব দেন। আল-হারিরি চলে যাওয়ার পর কমিটি আল-হারিরির কমান্ডের প্রায় ৩০জন উচ্চপর্যায়ের অফিসারকে অপসারণের সুযোগ ব্যবহার করে। তাদের অনেকেই রাজনৈতিক দিক থেকে স্বাধীন মতাবলম্বী ছিলেন। আল-হারিরিকে যুক্তরাষ্ট্রে সিরিয়ান দূতাবাসে যাওয়ার জন্য ফ্লাইট ধরার নির্দেশ দেয়া হয়। সেখানে তিনি দূতাবাসের সামরিক এটাশে নিযুক্ত হন। তবে কমিটির সিদ্ধান্তের প্রতিবাদ জানাতে ২৩ জুন তিনি বৈরুত হয়ে সিরিয়ায় ফিরে আসেন। দেশে ফেরার পর ব্যর্থ হয়ে ৮ জুলাই তিনি ফ্রান্সে স্বেচ্ছা নির্বাসনের উদ্দেশ্যে সিরিয়া ত্যাগ করেন। আল-বিতারের অসন্তোষের কারণে মূলত আল-হারিরি পদচ্যুত হয়েছিলেন। আল-বিতার তাকে তার সরকারের উপর সামরিক কমিটির প্রভাবের ক্ষেত্রে সর্বশেষ সামরিক প্রতিপক্ষ বিবেচনা করতেন।
এই পর্যায়েও নাসেরবাদিরা সামরিক ক্ষেত্রে তুলনামূলক শক্ত অবস্থান বজায় রেখেছিল। ১৮ জুলাই জাসিম আলওয়ানের নেতৃত্বে ও মিশরীয় গোয়েন্দাদের সহায়তায় তারা নতুন সরকারের বিরুদ্ধে একটি অভ্যুত্থান প্রচেষ্টা চালান। সেনা সদরদপ্তর ও প্রচারকেন্দ্রে হামলা চালানো হয় এবং অভ্যুত্থানে সংঘটিত লড়াইয়ে কয়েকশত মানুষ মারা যায়। এদের মধ্যে বেশ কয়েকজন বেসামরিক ব্যক্তিও ছিল। অভ্যুত্থানটি ব্যর্থ হয়। এতে অংশগ্রহণকারী ২৭জন অফিসার গ্রেপ্তার হন। তাদের মৃত্যুদণ্ড দেয়া হয়। সিরিয়ায় ব্যর্থ অভ্যুত্থানের ক্ষেত্রে মৃত্যুদণ্ড প্রদানের তেমন প্রচলন ছিল না। এসব ক্ষেত্রে সাধারণত অভ্যুত্থানকারীদের বহিষ্কার, কারাবন্দী বা বিদেশে কূটনৈতিক দায়িত্ব দেয়া হত। রাষ্ট্রপতি লুয়াই আল-আতাসি মৃত্যুদন্ডের ব্যাপারে তার অসম্মতির কারণে পদত্যাগ করেন। আলওয়ান ও তার প্রধান সহকর্মী রাইফ আল-মারি ও মুহাম্মদ নাবহান কিছু সময়ের জন্য পালিয়ে থাকতে পারলেও শেষপর্যন্ত সামরিক আদালতে বিচারের মুখোমুখি হন। বিচারে তারা দোষী সাব্যস্ত হন এবং তাদের মৃত্যুদণ্ড দেয়া হয়। নাসের ও ইরাকের রাষ্ট্রপতি আবদুস সালাম আরিফের তদবিরের ফলে তাদেরকে একবছর পর মুক্তি দিয়ে বহিষ্কার করা হয়।
২নং ওয়ার্ড, সিলেট সিটি কর্পোরেশন
২নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ২নং ওয়ার্ডের আয়তন ১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ২নং ওয়ার্ডের জনসংখ্যা ৮,১৮৯ জন। এর মধ্যে পুরুষ ৪,২২৭ জন এবং মহিলা ৩,৯৬২ জন। মোট পরিবার ১,৭৪৫টি।
প্রশাসনিক কাঠামো
সিলেট সিটি কর্পোরেশনের আওতাধীন ২নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
শিক্ষা
২০১১ সালের আদমশুমারি অনুযায়ী ২নং ওয়ার্ডের উপজেলার সাক্ষরতার হার ৭৯.৭%।
মানোজ বর্মা
মানোজ কুমার বর্মা (জন্ম: ৩০ সেপ্টেম্বর ১৯৬৮) একজন ভারতীয় পুলিশ অফিসার, যিনি ২০২১ সাল ১৫ থেকে ১৮ ই ফেব্রুয়ারি কলকাতা পুলিশের অতিরিক্ত পুলিশ কমিশনার হিসাবে দায়িত্ব পালন করছেন। তিনি বর্তমানে সিআইএফের আইজিপি আছে। তিনি ২০১৯ থেকে ২০২১ সাল পর্যন্ত ব্যারাকপুরের পুলিশ কমিশনার এবং ২০১৭ থেকে ২০১৯ পর্যন্ত দার্জিলিংয়ের আইজিপি হিসাবেও তিনি দায়িত্ব গ্রহণ করেছিলেন  । তা ছাড়া  বর্মা পশ্চিমবঙ্গ পুলিশের ট্রাফিকের কর্তা ও ছিলেন।
আগের জীবন
বর্মার জন্ম ১৯৬৮ সালে ভারতের রাজস্থানের সাওয়াই মাধোপুরে এবং সেখানে তাঁর শৈশবকাল কাটিয়েছিলেন। তিনি ১৯৯৮ ব্যাচের আইপিএস অফিসার ছিলেন অন্ধ্র প্রদেশের (বর্তমানে তেলেঙ্গানা) হায়দ্রাবাদে জাতীয় পুলিশ একাডেমিতে।
পশ্চিম মেদিনীপুর
এর আগে বর্মা পশ্চিম মেদিনীপুরের পুলিশ সুপার ছিলেন। সেখানে তিনি মাওবাদী তৎপরতার বিরুদ্ধে লড়াইয়ে গুরুত্বপূর্ণ ভূমিকা পালন করেছিলেন।
শিলিগুড়ি এবং ট্র্যাফিক (সদর দফতর)
তারপরে তাকে পুলিশ উপ-মহাপরিদর্শক পদে পদোন্নতি দেওয়া হয় এবং শিলিগুড়ি পুলিশ কমিশনারেটের পুলিশ কমিশনারকে বদলি করা হয়, কিন্তু তারপরে তাকে পশ্চিমবঙ্গের ট্র্যাফিক হেডকোয়্যাটারে বিশেষ পুলিশ পরিদর্শক পদে স্থানান্তরিত করা হলে ২০১৬ তে তাকে সিএস লেপচায় স্থানান্তরিত করা হয়। এবং তিনি ২০১৭ সালে পিএমএমএস পেয়েছেন।
কলকাতা পুলিশ
তিনি কলকাতা পুলিশের অতিরিক্ত পুলিশ কমিশনার হিসাবে দায়িত্ব পালন করছিলেন।
পুরস্কার
বর্মাকে পশ্চিমবঙ্গের ট্র্যাফিক সদর দফতরের পুলিশ মহাপরিদর্শক হিসাবে ২০১৭ সালের স্বাধীনতা দিবসে পুলিশ মেডেল মেধাবী পরিষেবা (পিএমএমএস) এর জন্য পুলিশ মেডেল প্রদান করা হয়েছিল। ব্যারাকপুরের পুলিশ কমিশনারকে স্থানান্তরিত করার পরে, তিনি ২০১৯ সালে পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের দ্বারা মুখ্যমন্ত্রী পুলিশ পদক পেয়েছিলেন।
৮২৯
'D৮২৯' গ্রেগরীয় বর্ষপঞ্জির একটি সাধারণ বছর।
জি. এন. লক্ষ্মীপতি
'''জি. এন. লক্ষ্মীপতি''' (c. ১৯১৫ – ১৬ মে ২০১৯) ভারতের কর্ণাটকের একজন চলচ্চিত্র প্রযোজক ছিলেন। তিনি সাতটি চলচ্চিত্র প্রযোজনা করেছেন।
জীবনী
জি. এন. লক্ষ্মীপতি তুমাকুরু জেলার গুব্বিতে জন্মগ্রহণ করেন। তিনি উয়্যালে, দেভারা মাক্কালু, কাদু, চিতেগু চিন্তে ও ওন্ডানোন্ডু কালাদাল্লি র মত চলচ্চিত্র প্রযোজনা করেছেন। কর্ণাটকের চলচ্চিত্রে অবদান রাখার জন্য তিনি কর্ণাটক রাজ্য চলচ্চিত্র পুরস্কারের আজীবন সম্মাননা ড. বিষ্ণুবর্ধন পুরস্কার ২০১৭ লাভ করেন।
জি. এন. লক্ষ্মীপতি ২০১৯ সালের ১৬ মে ১০৪ বছর বয়সে প্রয়াত হন।
শার্লট সেভিয়ার
শার্লট সেভিয়ার বা 'মিসেস সেভিয়ার' (১৮৪৭ - ২০ অক্টোবর ১৯৩০), ছিলেন স্বামী বিবেকানন্দের ব্রিটিশ বংশোদ্ভূত প্রত্যক্ষ শিষ্য। তিনি স্বামী বিবেকানন্দের নির্দেশে তার স্বামী ক্যাপ্টেন জেমস হেনরি সেভিয়ারের সহযোগে  উত্তরাখণ্ডের মায়াবতীতে রামকৃষ্ণ আদেশের একটি শাখা অদ্বৈত আশ্রম প্রতিষ্ঠা করেন।
স্বামী বিবেকানন্দের সঙ্গে সাক্ষাত
ডান|থাম্ব| স্বামী বিবেকানন্দের শিষ্য ক্যাপ্টেন জেমস হেনরি সেভিয়ার শার্লট এলিজাবেথ সেভিয়ারের স্বামী জেমস হেনরি সেভিয়ার ছিলেন ব্রিটিশ সেনাবাহিনীর একজন নন-কমিশনড অফিসার। তারা উভয়েই আধ্যাত্মিক জ্ঞানের সন্ধানী ছিলেন। ১৮৯৫ খ্রিস্টাব্দে ইংল্যান্ডে স্বামী বিবেকানন্দের সঙ্গে ক্যাপ্টেন জেমস হেনসি সেভিয়ার ও তার স্ত্রী শার্লট এলিজাবেথ সেভিয়ারের প্রথম ব্যক্তিগত আলাপ হয়। সেই একান্ত সাক্ষাতে বিবেকানন্দ মিসেস সেভিয়ারকে "মা" বলে সম্বোধন করেন, তাদের আশ্বাস দেন শঙ্করাচার্যের বেদান্তের অদ্বৈত দিক, অদ্বৈত বেদান্তের উপর সর্বোত্তম উপলব্ধি লাভ করাবেন এবং বিবেকানন্দ তাদের ভারতে আসার অনুরাধ করেন। লন্ডনে দ্বিতীয় সফরের সময়, স্বামী বিবেকানন্দ বেশ কিছু বক্তৃতা দেন এবং ব্যক্তিগত আলোচনাচক্রে  অংশ নেন।সেভিয়ার দম্পতি তার বক্তৃতায় বেদান্ত দর্শনে  আকৃষ্ট হন। স্বামী ও স্ত্রী দুজনেই স্বামী বিবেকানন্দের শিষ্য হওয়ার এবং  ভারতে যাওয়ার সিদ্ধান্ত নেন। ১৮৯৬ খ্রিস্টাব্দে প্রায় নয় মাস সেভিয়ার-দম্পতি স্বামী বিবেকানন্দের সঙ্গে সুইজারল্যান্ড, জার্মানি ও ইতালি ভ্রমণ করেন। আল্পস পর্বতমালায় ভ্রমণকালে স্বামী বিবেকানন্দের মনে ভারতের হিমালয়ের মতো অনুরূপ একটি স্থানে বেদ-চর্চার কেন্দ্র স্থাপনের ইচ্ছা জাগে। অতঃপর ১৮৯৬  খ্রিস্টাব্দের ডিসেম্বর মাসে সেভিয়ার-দম্পতি স্বামী বিবেকানন্দের সঙ্গে ইতালির নেপলস থেকে একটি স্টিমারে চড়ে সোজা ভারতে চলে আসেন। তাদের লক্ষ্য ছিল আলমোড়ার কাছে কোনো একটি জায়গা খুঁজে নিয়ে স্বামীজির ইচ্ছানুসারে একটি আশ্রম স্থাপন করা। ১৮৯৭ খ্রিস্টাব্দের ফেব্রুয়ারিতে তারা মাদ্রাজে এসে পৌঁছান। বিবেকানন্দ কলকাতায় আসেন আর সেভিয়ার দম্পতি ইংল্যান্ডে তাদের সমস্ত সম্পত্তি বিক্রি করে আলমোড়ায় এক বাংলো ভাড়া করে বসবাস করতে থাকেন। পরবর্তী দুই বছর সেভিয়ার-দম্পতির সঙ্গে স্বামী বিবেকানন্দও এই বাংলোয় বাস করেছিলেন।'' ডান|থাম্ব|300x300পিক্সেল|অদ্বৈত আশ্রম, মায়াবতী বিবেকানন্দ যখন কাশ্মীর ভ্রমণে গিয়েছিলেন, সেই সময় সেভিয়ার-দম্পতি বিবেকানন্দের সন্ন্যাসী-শিষ্য স্বামী স্বরূপানন্দকে নিয়ে উত্তরাখণ্ডের পার্বত্য অঞ্চলে আশ্রমের উপযুক্ত স্থান নির্বাচনে বের হন। ১৮৯৮ খ্রিস্টাব্দের জুলাই মাসে ঘন দেবদারু, পাইন ও ওক বন পরিবেষ্টিত এক চা বাগানের অংশে একটি জায়গার সন্ধান পান। সেভিয়ার দম্পতির সহযোগিতায় স্বামী স্বরূপানন্দের সাহায্যে আশ্রম স্থাপিত হয়। একই সময় কলকাতায় বেলুড় মঠ স্থাপিত হয়েছিল।
অদ্বৈত আশ্রম, মায়াবতী
ডান|থাম্ব| [[ভগিনী নিবেদিতা|সিস্টার নিবেদিতা, সিস্টার ক্রিস্টিন, মায়াবতীতে মিসেস সেভিয়ার এবং লেডি অবলা বসু]] ১৮৯৬ খ্রিস্টাব্দের জুলাই মাসে স্বামী বিবেকানন্দের নির্দেশে তৎকালীন মাদ্রাজের (বর্তমানে চেন্নাইয়ের শিষ্যরা  রামকৃষ্ণ মঠ  ও মিশনের সন্ন্যাসী ও তপস্বীদের রচিত   সাংস্কৃতিক ও ধর্মীয় বিষয়ের উপর মূল্যবান প্রবন্ধ প্রকাশনার জন্য  প্রবুদ্ধ ভারত পত্রিকা প্রকাশ শুরু করেন। কিন্ত কোন সংকটের জন্য কিছুদিনের জন্য প্রকাশনা সাময়িকভাবে বন্ধ হয়েছিল।স্বামী বিবেকানন্দ তখন সেভিয়ার দম্পতিকে এই পত্রিকার প্রকাশনা দেখাশোনার ভার দেন এবং তিনি তার শিষ্য স্বামী স্বরূপানন্দকে সম্পাদকের দায়িত্ব দেন। স্বামী স্বরূপানন্দের সাথে, সেভিয়ার দম্পতি আলমোড়া জেলায় হিমালয়ের পাহাড় সংলগ্ন উপত্যকার মনোমুগ্ধকর পরিবেশে  ৬০০০ থেকে ৭০০০ ফুট উচ্চতায় মায়াবতীর এস্টেট পছন্দ করেন অদ্বৈত আশ্রম প্রতিষ্ঠার। মানবের ব্যক্তি জীবনকে তথা মানবজাতিকে এক মুক্ত ও পূর্ণ সুযোগে এমন এক সত্যে উন্নীত করতেই হিমালয়ের এই উচ্চতায় অদ্বৈত আশ্রম শুরুতে  প্রাথমিক প্রয়াস সম্পন্ন হয়। আর জগতের সমস্ত প্রাণীর একত্বের চিন্তায় উৎসর্গীকৃত। আর সেখান থেকেই তারা সন্ন্যাসীদের কঠোর জীবনযাপনের মধ্যে পুনরায় শুরু করেন নিয়মিত ভাবে প্রবুদ্ধ ভারত প্রকাশনার। [৩]
ক্যাপ্টেন জেমস হেনরি সেভিয়ার ১৯০০ খ্রিস্টাব্দের ২৮ অক্টোবর মূত্রনালীর সংক্রমণে আক্রান্ত হয়ে হঠাৎই মারা যান। তার শেষকৃত্য তার ইচ্ছা অনুসারে হিন্দুমতে সারদা নদীর পাড়ে সম্পন্ন করা হয়।  শোকাতুরা সেভিয়ারকে ব্যক্তিগত ভাবে শোকজ্ঞাপন ও সান্ত্বনা দিতে স্বামী বিবেকানন্দ মায়াবতী আসেন ১৯০১ খ্রিস্টাব্দের ৩ জানুয়ারি এবং পনের দিন অবস্থান করেন। বিভিন্ন সময়ে বিশিষ্ট ব্যক্তিরা মায়াবতীতে মিসেস সেভিয়ার কাছে এসেছেন। এরা হলেন - সিস্টার নিবেদিতা, সিস্টার ক্রিস্টিন , স্যার জগদীশ চন্দ্র বসু এবং  তাঁর স্ত্রী লেডি অবলা বসু, চিত্তরঞ্জন দাশ, নন্দলাল বসু, গারট্রুড এমারসন সেন, জোসেফাইন ম্যাকলিওড এবং ভগিনী গার্গী নামে পরিচিত মেরি লুইস বার্ক ।
ক্যাপ্টেন সেভিয়ার যেখানে বসবাস করতেন সেটি একটি গ্রন্থাগারে পরিণত করা হয়। স্বামীর মৃত্যুর পর বেশ কয়েক বছর অদ্বৈত আশ্রমে বসবাস করেন। ১৯৩০ খ্রিস্টাব্দের ২০ অক্টোবর পরলোক গমন করেন।
অবদানসমূহ
অদ্বৈত আশ্রম প্রতিষ্ঠার পাশাপাশি, মিসেস সেভিয়ার আশ্রমের দৈনন্দিন দেখাশোনা  কাজের তদারকি করতেন। প্রবুদ্ধ ভারত পত্রিকার সম্পাদনাতেও সহায়তা করতেন। এছাড়াও প্রাচ্য ও পাশ্চাত্য শিষ্যদের দৃষ্টিতে স্বামী বিবেকানন্দের জীবন ও আদর্শ সংকলনে ও  সম্পাদনে  অবদান রেখেছেন। স্বামী বিবেকানন্দের সম্পূর্ণ রচনা সংকলনে সহায়তা করেন।
তিনি স্বামী বিবেকানন্দের স্মৃতিতে গঠিত  "বিবেকানন্দ  মেমোরিয়াল টেম্পল ফান্ড"-এর জন্য কিছু অবদান রেখেছিলেন।
সাইমেক্স লেকচুল্যারিয়াস
ছারপোকা অথবা ছার পোকা (Bed bug) সিমিসিডে গোত্রের একটি ছোট্ট পরজীবী পতঙ্গবিশেষ। এটি মানুষ ও উষ্ণ রক্তবিশিষ্ট অন্যান্য পোষকের রক্ত খেয়ে বেঁচে থাকে। মূলতঃ এ পোকাটি বিছানা, মশারী, বালিশের এক প্রান্তে বাসা বাঁধলেও ট্রেন কিংবা বাসের আসনেও এদের দেখা মেলে। বিছানার পোকা হলেও এর অন্যতম পছন্দের আবাসস্থল হচ্ছে - ম্যাট্রেস, সোফা এবং অন্যান্য আসবাবপত্র। পুরোপুরি নিশাচর না হলেও ছারপোকা সাধারণত রাতেই অধিক সক্রিয় থাকে এবং মানুষের অগোচরে রক্ত চোষে নেয়। মশার ন্যায ছোট্ট কামড় বসিয়ে এরা স্থান ত্যাগ করে।
বিশেষ সূত্র হতে প্রাপ্ত তথ্য
University or colleges
ষাটগুম্বজ ইউনিয়ন
ষাটগুম্বজ ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৯১.৭১ কিমি২ (৩৫.৪১ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,০৭৭ জন।
ভৌগোলিক অবস্থান
ভৌগোলিক অবস্থান অনুযায়ী পূর্বেঃ বাগেরহাট পৌরসভা,পশ্চিমে- খানপুর ও রাখালগাছি ইউনিয়ন, উত্তরে- কাড়াপাড়া  ইউনিয়ন, বেমরতা ইউনিয়ন এবং দক্ষিণে -     ডেমা ইউনিয়ন অবস্থিত। ষাটগুম্বজ ইউনিয়ন ২৩টি মৌজা ও ১৮টি গ্রাম নিয়ে গঠিত হয়েছে।
ইতিহাস
ঐতিহ্যবাহী বাগেরহাট জেলার অন্তর্গত পীর আজম খাজা খানজাহান আলী (রাঃ) স্মৃতি বিজড়িত মাজার এর পাদদেশে প্রাকৃতিক সৌন্দয ও সম্পদে পরিপূণ  ষাটগুম্বজ ইউনিয়ন পরিষদটি অবস্থিত। ইউনিয়নটি কাল পরিক্রমায় শিক্ষা, সংস্কৃতি, ধর্মীয় অনুষ্ঠান ও  খেলাধুলাসহ বিভিন্ন ক্ষেত্রে অনেকটা এগিয়ে রয়েছে।
গ্রামসমূহ
ষাটগুম্বজ ইউনিয়নে মোট ১৮টি গ্রাম রয়েছে।
খাজা হাসান আসকারি
নবাব মেজর খাজা হাসান আসকারি (২১ আগস্ট ১৯২১- ৯ আগস্ট ১৯৮৪) ঢাকার শেষ নবাব ছিলেন। তিনি ঢাকার আহসান মঞ্জিলে জন্মগ্রহণ করেন। তিনি নবাব খাজা হাবিবুল্লাহ ও শাহরিয়ার বেগমের বড় সন্তান। ১৯৫৮ সালে বাবার মৃত্যুর পর তিনি নবাব হন।